Varnėniniai

Varnėniniai (Sturnidae) – žvirblinių (Passeriformes) būrio paukščių šeima. Priklauso nedideli ar vidutinio dydžio paukščiai, turintys stiprų nusmailėjusį snapą. Žiočių kampuose šerelių nėra. Kojos stiprios, vidutinio ilgio. Pirštai tvirti, nagai aštrūs. Plunksnų apdaras tankus. Vyrauja juoda, ruda, balta spalvos. Patinai kiek didesni už pateles ir kartais ryškesnių spalvų.

Gyvena miškastepėje, priekalnėse, kalnuose, kartais dykumose, pamiškėse. Patinai gražiai gieda. Skrenda greitai. Gerai vaikšto ir bėgioja. Lizdą suka uoksuose, inkiluose, plyšiuose. Deda 4-6 kiaušinius. Peri 2-3 savaites. Jauniklius maitina patinas ir patelė. Minta įvairiais bestuburiais, lesa vaisius, uogas.

Pasaulyje gyvena apie 120 rūšių, Lietuvoje – dvi:

 Varnėnas (Sturnus vulgaris)
 Rožinis varnėnas (Sturnus roseus). Lietuvoje labai retas, stebėtas tik keletą kartų.

 Gentys 
 Aplonis
 Mino
 Ryškiakuodžiai varnėnai (Basilornis)
 Sarcops
 Streptocitta
 Enodes
 Scissirostrum
 Sarroglossa
 Ampeliceps
 Gracula
 Mainos (Acridotheres)
 Leucopsar
 Mažieji varnėnai (Sturnia)
 Tikrieji varnėnai (Sturnus)
 Auskaruotieji varnėnai (Creatophora)
 Coccycolius
 Žvilgantieji varnėnai (Lamprotornis)
 Cinnyricinclus
 Spreo
 Cosmoparus
 Onychognathus
 Poeoptera
 Grafisia
 Speculipastor
 Neochicla